Deputatul USR Emanuel Ungureanu acuză, într-o postare făcută astăzi pe pagina sa de Facebook, că Ministerul Sănătății ar fi decis în mod ilegal achiziționarea a 1,2 milioane de doze de vaccin antigripal tetravalent, care nu acoperă și grupa de vârstă 6 luni-3 ani, conform prospectului.

Pentru acestea, Ministerul ar fi plătit suma de 700.000 de euro. În luna septembrie au fost livrate deja 50.000 de doze de vaccin, care nu acoperă categoria de vârstă menționată.

Acesta susține că, astfel, nu a fost respectat caietul de sarcini și că decizia de achiziție a MS ar fi fost luată fără să fie respectat cadrul legal. Emanuel Ungureanu scrie că va sesiza aceste fapte expuse în relatarea sa la Direcția Națională Anticorupție (DNA).

Urmărește cel mai nou VIDEO Știri VIDEO Ludovic Orban, vizită cu iz electoral în Giurgiu. A inaugurat o sală de sport, s-a văzut cu primarii PNL din zonă și a vorbit cu locuitorii

Sorina Pintea: „Îl voi da în judecată”

Într-o declarație pentru Libertatea, Sorina Pintea (fostul ministru al Sănătății, până la demiterea guvernului prin moțiune de cenzură) respinge ferm acuzațiile și spune că totul va ajunge în instanță.

„Îl voi da în judecată pe domnul Ungureanu pentru aceste afirmații calomnioase. Corpul de control al ministrului a verificat licitația, iar caietul de sarcini a fost respectat întocmai. Ministrul nu a fost implicat în licitație, nu particip la întocmirea caietelor de sarcini și nu am relații cu nicio companie farmaceutică”, ne-a declarat Sorina Pintea.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

„Ce nu știe domnul Ungureanu este că licitațiile sunt adjudecate în funcție de raportul calitate-preț și că noi prin această licitație am făcut economii de 22 milioane de lei față de bugetul aprobat” Sorina Pintea:

Aceasta a precizat că a fost încheiat un acord-cadru cu cinci firme, iar prețul pentru unul dintre produse, vaccinul antigripal care poate fi administrat și la vârste de 6 luni-3 ani era de 45 lei.

„Prețul pentru celelalte vaccinuri era de 40 lei, iar MS avea nevoie doar de 10.000 de doze pentru copii 6 luni – 3 ani. Restul, 1.490.000 de doze puteau fi luate mai ieftin, cu 40 lei, de aceea au procedat așa”, a mai spus fostul ministru.

Sorina Pintea a afirmat că dozele pentru bebelușii de până în 3 ani vor veni la sfârșitul lunii octombrie. Cifra estimată de 10.000 de doze, pentru copiii cu vârste sub 3 ani, a venit din partea Direcțiilor județene de Sănătate Publică (DSP). DSP-urile, la rândurile lor, primesc estimări de la medicii de familie despre numărul de pacienți aflați în grupele de risc, care trebuie vaccinați în campania de imunizare antigripală: bebeluși, gravide, vârstnici, persoane cu boli cronice.

Recomandări Cum reacționează oamenii când se întâlnesc pe stradă cu câinele-robot Spot, folosit în spitale la triajul pacienților cu COVID-19

”Era perfect dacă le cumpăram cu prețul maxim, nu? Atunci chiar că eram bună de plată… 22 milioane de lei! Să fi aruncat pe fereastră 22 milioane de lei?” Sorina Pintea:

Licitația pentru cumpărarea de vaccin antigripal tetravalent

Ministerul Sănătății a generat o licitație deschisă pentru cumpărarea de vaccin antigripal tetravalent, prin acord cadru, în luna mai a anului 2019.

Acordul-cadru are o durată de 48 de luni, deci în baza lui vor fi cumpărate aproximativ 8 milioane de doze, necesarul pentru 4 campanii anuale de imunizare.

Medicii confirmă că vaccinul antigripal achiziționat de MS nu este recomandat copiilor sub 3 ani

Medicul infecționist Adrian Marinescu de la Institutul Matei Balș a confirmat, la Digi 24, că vaccinul achiziționat de Ministerul Sănătății nu este recomandabil copiilor sub 3 ani.

El a explicat că virusul gripal se schimbă în fiecare an și atunci, în acest an Ministerul Sănătății a mers pe varianta tetravalentă, ceea ce înseamnă că vaccinul e acum mult mai acoperitor.

„E adevărat că prospectul ne spune că nu e recomandat pentru copiii sub 3 ani. Asta înseamnă următorul lucru: cei mai mulți vor putea să se vaccineze și știm că vaccinarea este recomandată tuturor persoanelor peste 65 de ani, celor care au boli cronice și pentru personalul medical” Medicul Adrian Marinescu

Acesta a precizat că vaccinul antigripal de acum este cea mai bună variantă de tetravalent, pentru că surprinde două tulpini de virus gripal A, două tulpini de virus gripal B și astfel exista șansa de a prindem orice tip de virus gripal.

FOTO: Inquam Photos/George Călin; Hepta

Citeşte şi:

Cele mai grave epidemii din istorie. Boala care a ucis aproape 25 milioane de oameni

Vaccinurile ar putea intra pe lista medicamentelor compensate pentru întreaga populație

Ministerul Sănătății a cumpărat 1,5 milioane de doze de vaccin antigripal. Ce trebuie să facă românii care vor să se vaccineze

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”